cyanic-selkie/wikianc huggingface dataset:
Սննդամթերքի էներգետիկ արժեք
Կալորիականության հաշվարկման մեթոդներ
Սննդամթերքների և պատրաստի կերակրատեսակների կալորիականությունը որոշում են ֆիզիկական, քիմիական և հաշվարկային մեթոդներով։
Ֆիզիկական մեթոդ
Ֆիզիկական մեթոդի դեպքում կալորիմետրում այրում են սննդամթերքի որոշակի քանակ և որոշում անջատված ջերմային էներգիայի քանակը։
Քիմիական մեթոդ
Քիմիական մեթոդի դեպքում լաբորատոր եղանակով որոշում են սննդամթերքում սպիտակուցների, ճարպերի և ածխաջրերի պարունակությունը և օգտվելով դրանց ջերմային համարժեքներից՝ հաշվում կալորիականությունը։
Հաշվարկային մեթոդ
Գործնականում լայն կիրառում ունի հաշվարկային մեթոդը, որի ժամանակ օգտվում են հատուկ աղյուսակներից, ուր տրված են տարբեր սննդամթերքներում հիմնական սննդանյութերի պարունակությունը և կալորիականությունը, որոշում նրա համապատասխանությունը օրգանիզմի էներգետիկական ծախսերին։
Արտաքին հղումներ
Կատեգորիա:Սնունդ Կատեգորիա:Սննդագիտություն
Գելլիկի Չալ
Գելլիկի Չալ, լեռ Փոքր Կովկաս լեռնահամակարգում՝ Վիրահայոց լեռնաշղթայում, Ինջա գետի ստորին հոսանքի աջ կողմում ։
Ծանոթագրություններ
Կատեգորիա:Հայկական լեռնաշխարհի լեռներ
Սողոմոնի ծով
Սողոմոնի ծով, գտնվում է Խաղաղ օվկիանոսի սահմաններում՝ Պապուա Նոր Գվինեայի և Սողոմոնյան կղզիների միջև։ Երկրորդ համաշխարհային պատերազմի ժամանակ այնտեղ եղել են շատ խոշոր մարտեր։
Չափեր
Հիդրոգրաֆիական միջազգային կազմակերպությունը Սողոմոն ծովի սահմանները սահմանում է հետևյալ կերպ. [1]
Հյուսիս-արևմուտքում։ Բիսմարկի ծովի հարավարևելյան սահմանով է անցնում։
Հյուսիս-արևելքում։ Նոր Իռլանդիայի հարավային կետից դեպի Բուկա կղզու հյուսիսային կետով մի գիծ՝ այս կղզու միջով մինչև Բուգաինվիլ կղզու հյուսիսարևմտյան կետը, Բուգաինվիլի հարավային ափերի երկայնքով, Չոիզել, Իզաբել, Մալայզիա և Սան Քրիստոբալ կղզիներ։
Հարավարևմտյան մասում։ Նոր Գվինեայի ափին և նրա հարավ-արևելքից մինչև Լուիզադե կղզիախմբով մինչև Ռոսսել կղզու մի գիծ։
Ամենախորը կետ
Նրա առավելագույն խորությունը հասնում է մոլորակի մակարդակից 29,988 ոտնաչափի (9,140 մ) վրա։ [2]
Արտաքին հղումներ
Կատեգորիա:Մարդկանց անունով կոչված ծովեր Կատեգորիա:Պապուա Նոր Գվինեայի ծովեր
Թայրա Բենքս
Թայրա Լին Բենքս, մոդել, հեռուստատեսային աստղ, ռեժիսոր, դերասանուհի, գրող  ։
2003 թվականին նա ստեղծեց «Ամերիկայի հաջորդ թոփ մոդելը» ռեալիթի հեռուստաշոուն։ Ինչպես նաև նա ստեղծել է իր իսկ «Թայրա Բենքս շոու»-ն, որը ստացել է երկու Daytime Emmy մրցանակ։ 2010 թվականին նա թողարկեց իր «Մոդելային աշխարհ» գիրքը, որում նա պատմում էր իր մոդելային կարիերայի նվաճումների և պատմության մասին։ Նա այն չորս աֆրոամերիկացիներից և յոթ այն կանանցից է, ովքեր հայտնվել են TIME ամսագրում՝ ամենաազդեցիկ մարդկանց ցուցակում
Վաղ տարիներ
Բենքսը ծնվել է Ինգլվուդում (Կալիֆորնիա)։ Նրա մայրը՝ Կարոլին Լոնդոնը, ՆԱՍԱ-ի լուսանկարիչ է, իսկ հայրը՝ Դոնալդ Բենքսը՝ համակարգչային սպասարկող, խորհրդատու ։ Նա ունի եղբայր՝ Դեյվինը ։ 1979 թվականին, երբ Թայրան վեց տարեկան էր, նրա ծնողները բաժանվեցին։ Նա ընդունվեց Ջոն Բուրոուգհի միջին դպրոց և 1991 թվականին ավարտեց Լոս Անջելեսի «Անբիծ Սիրտ» ավագ դպրոցը։ Նա փաստում է, որ դեռահասության ժամանակ նրան ծաղրում էին իր տեսքի համար և անվանում նրան «տգեղ բադի ձագ» ։ Բայց 11 տարեկանում՝ 3 ամսվա ընթացքում նա հասակ առավ և նիհարեց ։
Մոդելային կարիերա
1997 թվականին նա ստացավ VH1 մրցանակ՝ «Տարվա սուպերմոդել» անվանակարգում։ Նույն տարում նա դարձավ առաջին աֆրոամերիկացին, ով հայտնվեց Victoria's Secret-ի կատալոգում ։ Նա եղել է Victoria's Secret-ի Հրեշտակ 1997 թվականից մինչև 2005 ։ 2010 թվականին նա վերաստորագրեց պայմանագիրը իր նախկին IMG Models գործակալության հետ ։ Նա այժմ աշխատում է իտալական Vogue-ի վեբ կայքում։ Բենքսը սկսել է ավելի ուշադրություն դարձնել իր դերասանական գործունեությանը և իր իսկ հեռուստաշոուին։
Ֆիլմ և հեռուստատեսություն
Բենքսի դերասանական կարիերան սկսվեց The Fresh Prince of Bel-Air սերիալի 4-րդ սեզոնից, որտեղ նա խաղում էր գլխավոր դերասանի հին ընկերոջ՝ Ջեքի Էյմսի դերը ։ Նա հայտնվել է բազմաթիվ հեռոուստատեսություններում որպես հյուր։
Նա ստեղծեց իր ընկերությունը՝ «Ty Ty Baby Productions»-ը, որը վերանվանվեց «Bankable Productions»։ Ընկերությունը արտադրել է «Ամերիկայի հաջորդ թոփ մոդելը» ռեալիթի հեռուստաշոուն, The Clique ֆիլմը, «Թայրա Բենքս շոու»-ն, «Իսկական գեղեցկություն» հեռուստաշոուն և այլն։ Նրա «Թայրա Բենքս շոու»-ն մեկնարկել է 2005 թվականի սեպտեմբերի 12-ից և շարունակվել է մինչև 2010 թվականի մայիսի 28-ը ։ Օփրա Ուինֆրին նրան խրախուսել է երիտասարդ կանանց ուսուցանելու և ոգեշնչելու համար թոլք շոուի ժամանակ ։ Նա խաղացել է Դիսնեյի որոշ ֆիլմերում, օրնակ՝ Shake It Up, Life-Size, Հանահ Մոնթանա. Ֆիլմում։ և այլն։
Երգ
Բենքսը հայտնվել է՝ Մայքլ Ջեքսոնի «Black or White», Մոբ Դիփի «Trife Life», Թինա Թերների «Love Thing», Ջորջ Մայքլի «Too Funky» և Լայոնել Ռիչիի «Don't Wanna Lose You» երգերի տեսահոլովակներում։ 2004 թվականին նա ձայնագրեց իր առաջին սինգլը՝ «Shake Ya Body»-ն, որի տեսահոլովակում ներկա էին «Ամերիկայի հաջորդ թոփ մոդելը» 2-րդ սեզոնի 6 ֆինալիստները ։ Նա թողարկել է սինգլ Բասկետբոլի ազգային ասոցիացիայի խաղացող Կոբի Բրայանտի հետ՝ «K.O.B.E» վերնագրով ։ Ինչպես նա ունի սինգլ Դիսնեյի Life-Size ֆիլմի համար, կոչված «Be a Star» ։
Գրողի կարիերա
Բենքսը հայտարարեց, որ 2010 թվականի մայիսին գրելու է իր «Մոդելային աշխարհ» վեպը, որում պատմելու է իր մոդելային կարիերայի մասին ։ Այն թողարկվեց 2011 թվականի սեպտեմբերին։ Նրա այդ առաջին վեպը գլխավորեց Նյու Յորք Թայմս-ի լավագույն վաճառողի ցանկը 2011 թվականի հոկտեմբերին։
Վեբ կայք
2011 թվականի մարտին նա ստեղծեց իր նորաձևության վեբ կայքը՝ «typeF.com»-ը ։
Հարաբերություններ
Նա սիրավեպի մեջ է եղել Սիլի, Ջոն Սինգլեթոնի, Ուիլ Սմիթի, Քրիս Ուեբերի և Մարկ Մեսիերի հետ։
Կան բամբասանքներ, որ նրա հրաբերությունները կործանում են ինքն իրեն։ 2005 թվականին, հարցազրույցի ժամանակ, նա ասել է. «Ես չեմ թվարկի շատ անուններ։ Իմ հարաբերությունները եղել են միայն զգացմունքների չարաշահում։ Դրանք շատ վատն էին, բայց դարձրին ինձ ավելի ուժեղ» ։
Բարեգործություն
Բենքսը հիմնել է TZONE ճամբարը, որը ուսուցանում է առաջնորդել և տիրապետել կյանքի հմտություններին։ Հետագայում ճամբարը վերափոխվեց հիմնադրամի ։ Նա նաև ունի հիմնադրամ աֆրոամերիկացիների համար, որը հնարավորություն է տալիս նրանց սովորելու Լոս Անջելեսի ավագ դպրոցներում։
Ծանոթագրություններ
Կատեգորիա:Ամերիկացի մոդելներ Կատեգորիա:Մոդելներ այբբենական կարգով Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի ռեժիսորներ Կատեգորիա:21-րդ դարի ամերիկացի երգչուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի գրողներ Կատեգորիա:Ամերիկացի հաղորդավարներ Կատեգորիա:ԼԳԲՏ իրավունքների ակտիվիստներ Կատեգորիա:Ամերիկացի դերասանուհիներ Կատեգորիա:Ամերիկացի հեռուստատեսային դեմքեր Կատեգորիա:Ամերիկացի հեռուստապրոդյուսերներ Կատեգորիա:Ամերիկացի կինոպրոդյուսերներ Կատեգորիա:Ամերիկացի հասարակական գործիչներ Կատեգորիա:Ամերիկացի երաժիշտներ Կատեգորիա:Ամերիկացի պրոդյուսերներ
Դասակարգային պայքար
Դասակարգային պայքար, քաղաքական լարվածություն և տնտեսական անտագոնիզմ հակամարտ դասակարգերի միջև, որի հիմքում ընկած են դասակարգային շահերը և ձգտումները։ Սրդյունք է դասակարգերի տնտեսական շահերի հակամարտության։ «Ազատն ու ստրուկը, պատրիկն ու պլեբեյը, կալվածատերն ու ճորտը, վարպետն ու ենթավարպետը, կարճ՝ ճնշողն ու ճնշվողը հավիտենական հակամարտության մեջ են եղել իրար հետ, անընդհատ պայքար են մղել՝ մերթ թաքնված, մերթ բացահայտ պայքար, որը միշտ վերջացել է ամբողջ հասարակական շենքի հեղափոխական վերակառուցմամբ կամ պայքարող դասակարգերի ընդհանուր կործանմամբ»։ Սակայն այդ հեղափոխությունները մի դասակարգային հակամարտությունը փոխարինել են մեկ ուրիշով՝ մշտապես կատարելագործելով մարդու շահագործումը մարդու կողմից, սրելով անտագոնիստական հակասությունները, կատարելագործելով դասակարգային պայքարը։
Պատմությանը հայտնի են և՛ ստրուկների հուժկու ապստամբություններ, և՝ մեծ մասշտաբի ու անընդմեջ գյուղացիական պատերազմներ, տևական սոցիալական շարժումներ, որոնք փորձել են խարխլել տիրող հասարակական կարգերի հիմքերը։
Կառլ Մարքսի և Միխայիլ Բակունինի քաղաքատնտեսական փիլիսոփայություններում դասակարգային պայքարը համարվում է կենտրոնական դրույթ և սոցիալական մեծամասնության համար արմատական սոցիալ-քաղաքական փոփոխություններ իրականացնելու գործնական միջոց ։
Ծանոթագրություններ
Կատեգորիա:Մարքսիզմ Կատեգորիա:Քաղաքագիտություն Կատեգորիա:Սոցիալիզմ Կատեգորիա:Հասարակական դասեր
Ղիա-Օլմազ
Ղիա-Օլմազ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գևորգ Բամպուքճյան
Գևորգ Միքայելի Բամպուքճյան, հայ բանասեր, պատմաբան։ Թուրքիայի հայոց պատրիարքարանի դիվանի վարիչ (1967-1977), ավագ քարտուղար (1977-1982), միաժամանակ՝ «Շողակաթ» պարբերականի խմբագիր։
Կենսագրություն
Ծնվել է Կ. Պոլսում։ Կրթությունն ստացել է Կադը գյուղ թաղամասի ֆրերների վարժարանում։ Պոլսահայ մամուլում և տարեցույցներում, ինչպես և թուրքական հրատարակություններում ունի բազմաթիվ հոդվածներ։ Թուրքերեն «Իստանբուլ անսիկլոպեդիսի» բազմահատոր հանրագիտարանի հայկական բաժնի հիմնական հեղինակն է ։
Ծանոթագրություններ
Կատեգորիա:Թուրքահայ լրագրողներ Կատեգորիա:Հայ բանասերներ Կատեգորիա:Հայ պատմաբաններ
Ժովտնևոե (գյուղ, Գադյաչի շրջան)
Ժովտնևոե (Жовтневе), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1927 թվականին։
2001 թվականի տվյալներով Ժովտնևոե գյուղում բնակվում էր 49 մարդ։ Բնակավայրը զբաղեցնում է 0,701 կմ² տարածք։ Բնակչության խտությունը կազմում էր 69,9 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1927 թվականին հիմնադրված բնակավայրեր
Բերան Երասխա
Բերան Երասխա գետաբերան Պատմական Հայաստանի արևելքում, Կասպից ծովի ափին։ Այսպես է կոչվում Արաքսի Հին Հունի գետաբերանը, այժմյան Արմյանկա գետի գետաբերանի մոտ Ղզըլաղաջ ծովախորշում ։
Բույսերի սննդառություն
Բույսերի սննդառություն, կյանքի համար անհրաժեշտ քիմիական տարրերի կլանման և յուրացման պրոցեսը բույսերում։ Կլանումը, վերափոխումը և էներգիայի կուտակումը (անաբոլիզմ) նյութերի քայքայման, արտազատման և էներգիայի անջատման (կատաբոլիզմ) հետ կազմում են նյութափոխանակությունը (մետաբոլիզմ)՝ օրգանիզմի կենսագործունեության հիմքը։
Սննդառության համար անհրաժեշտ տարրեր
Բույսերի բջիջներում պարունակվում են երկրի վրա գոյություն ունեցող համարյա բոլոր քիմիական տարրերը։ Սակայն սննդառության համար անհրաժեշտ են դրանց միայն մի մասը։Բույսերի չոր զանգվածի 95%-ը օրգանածին տարրերն են (ածխածին՝ 45%, թթվածին` 42%, ջրածին՝ 6—7%, ազոտ՝ 1,5%), իսկ մնացած 5%-ը՝ ոչ օրգանածինները։ Ածխածինը, թթվածինը և ջրածինը կազմում են օրգանական մոլեկուլների հիմքը, իսկ դրանցից կազմված նյութերը (հատկապես շաքարները)՝ շնչառության հիմնական սուբստրատը։
Բույսերի սննդառության տարրերը չեն կարող փոխարինվել միմյանցով և դրանցից մեկի բացակայությունը կամ գերավելցուկը կարող է հանգեցնել բույսի ոչնչացման։
Սննդառության ընթացքը
Օրգանական նյութերը տերևներից թափանցում են ֆլոեմի մազանման (ցանցանման) անոթները և վայրէջ հոսանքով մուտք գործում արմատները։ Ջուրը և հանքային աղերը կլանվելով արմատի մակերեսով և ապա անցնելով բջջաթաղանթով՝ տերևներից եկող սկզբնական օրգանական արգասիքների հետ մտնում են նյութափոխանակության մեջ և սկիզբ դնում կենսական կարևոր նյութերի։ Արմատային սննդառության տարրերը արմատահյութի ձևով ջրի հետ մտնում են նյութերի վերելակ հոսանքն իրականացնող մյուս փոխադրական համակարգի՝ քսիլեմի անոթները և տերևներում թափանցում ֆոտոսինթեզող բջիջներ, որտեղ կրկին փոխազդում են ֆոտոսինթեզի սկզբնական արգասիքների հետ և առաջացնում տարբեր օրգանական, օրգանա-անօրգանական նոր միացություններ։ Այսպիսով բույսերի տարբեր օրգաններում տեղի ունեցող սննդանյութերի փոխակերպման պրոցեսներն ընթանում են իրար հետ փոխադարձորեն կապակցված և մտնում են բուսական օրգանիզմի նյութերի անընդհատ շրջապտույտի մեջ։ Անընդառությունը պահպանում է բույսերի կենսագործունեության անհրաժեշտ մակարդակը, լրացնում շնչառության ընթացքում ծախսված, ինչպես նաև արտազատված միացությունների պակասը, ապահովում աճումը, նյութերի պահեստավորումը և սերնդի վերարտադրությունը։ Սննդանյութերի պակասի դեպքում դադարում է բույսերի աճումը, իսկ եղած նյութերը հիմնականում ծախսվում են սերնդի վերարտադրությունն ապահովելու համար։
Սննդառության ճիշտ կազմակերպումը
Բույսերի սննդառության ճիշտ կազմակերպումը (առաջավոր ագրոտեխնիկայի կիրառում, պարարտանյութերի ճիշտ օգտագործում, կանոնավոր ջրում, աէրացիայի բարելավում) բուսաբուծության կարևոր խնդիրներից է և հնարավորություն է տալիս արդյունավետ կերպով ղեկավարել գյուղատնտեսական կուլտուրաների բերքատվությունը։
Կատեգորիա:Բուսաբանություն Կատեգորիա:Ագրոքիմիա
Նանա Ասմաու
Նանա Ասմաու (نانا أسماء بنت عثمان فودي, ), նիգերիացի գիտնական, բանաստեղծ և գրող։ Արքայադուստր, հայրը եղել է Շեհու Օսման դան Ֆոդիոն՝ Սոկոտո խալիֆայության հիմնադիր և 18-րդ դարի բարեփոխիչ, որը քարոզել է համընդհանուր գրագիտություն և կրթություն, այդ թվում՝ կանանց համար։ Նանա Ասմաուն պնդել է մահմեդական կանանց շրջանում գրագիտությունը զարգացնելու վրա և համարվում է ժամանակակից իսլամական ֆեմինիզմի նախակարապետներից մեկը ։ Մեծարվում է Նիգերիայի հյուսիսում։ Նանա Ասմաուի 65 բանաստեղծությունները կազմում են այս ժամանակաշրջանի կարևոր գրական ժառանգությունը և կարող են հետաքրքրություն ներկայացնել Նիգերիայի պատմության ուսումնասիրության համար։ Գրել է Արաբերեն պիեսներ, հաուսի լեզվով դիդակտիկ բանաստեղծություններ և ֆուլի լեզվով՝ դիմելով իշխող շրջանի ժամանակակիցներինх ։
Կենսագրություն
Նանա Ասմաուն ծնվել է 1864 թվականին և անվանվել Ասմա Բինթ Աբու Բաքր՝ իսլամական Մուհամեդ մարգարեի սխրակցի պատվին։ Նրա հայրը՝ Շեհու Օսման դան Ֆոդիոն, Ֆուլանի ժողովրդի ներկայացուցիչ էր և մուսուլման, որն սկսել է ջիհադ Ֆուլանին՝ գրավելով հաուսի քաղաք-պետությունը և հիմնադրելով Սոկոտո խալիֆայությունը։ Նրա որդին և ժառանգը՝ Նանա Ասմաուի եղբայր Մուհամմադ Բելլոն, թագավորել խալիֆայությունում 1817 թվականից՝ առաջին խալիֆի մահից հետո։ Այդ երկու կառավարիչների օրոք ծաղկում ապրել մահմեդական մշակույթն ու առևտուրը։ Խալիֆայությունը վերահսկել է Հյուսիսային Նիգերիայի մեծ մասը, մինչև բրիտանական զորքերը Ֆրեդերիկ Լուգարդի հրամանատարության ներքո սկսել են գրավել այդ տարածաշրջանը 20-րդ դարասկզբին ։
Ժառանգության ուսումնասիրում
Ջին Բոյդը (Jean Boyd) 1991 թվականին Լոնդոնի համալսարանի Արևելյան և աֆրիկյան ուսումնասիրությունների դպրոցին (School of Oriental and African Studies, SOAS) է փոխանցել իր հավաքածուն, որը հաուսի լեզվով Նիգերիայի ձեռագրերի պատճենն է, որը կապված է Նանա Ասմաուի կյանքի և ստեղծագործության հետ, այդ թվում՝ նրա բանաստեղծության (1820-1865)։ Ջին Բոյդը 1990 թվականից դարձել է SOAS-ի գիտաշխատող և կենտրոնացել Նանա Ասմաուի ստեղծագործությունների բանաքաղման, թարգմանության և կոնտեքստային անոտացիայի վրա։ 1989 թվականին Ջին Բոյդը հրատարակել է The Caliph's Sister: Nana Asma'u, 1793-1865, Teacher, Poet and Islamic Leader գիրքը, 2000 թվականին՝ One Woman's Jihad: Nana Asma'u, Scholar and Scribe, 2013 թվականին՝ Educating Muslim Women: the West African Legacy of Nana Asma'u 1793-1864 ։
Գրականություն
Կատեգորիա:Նիգերիացի ֆեմինիստներ Կատեգորիա:19-րդ դարի բանաստեղծներ Կատեգորիա:Նիգերիացի բանաստեղծներ Կատեգորիա:Նիգերիացի գրողներ Կատեգորիա:Իսլամական ֆեմինիզմի հետևորդներ
Կիդյոշ
2001 թվականի տվյալներով Կիդյոշ գյուղում բնակվում էր 895 մարդ։ Բնակավայրը զբաղեցնում է 1,3 կմ² տարածք։ Բնակչության խտությունը կազմում էր 688,46 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Բերեգովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1332 թվականին հիմնադրված բնակավայրեր
Միջազգային ծառայության համար քաղաքացիական պաշտպանության մեդալ (Նորվեգիա)
Միջազգային ծառայության համար քաղաքացիական պաշտպանության մեդալ, Նորվեգիայի քաղաքացիական պաշտպանության գերատեսչական պարգև։
Պատմություն
Միջազգային ծառայության համար քաղաքացիական պաշտպանության մեդալը հաստատվել է 2003 թ.-ի նոյեմբերին և նախատեսված է Նորվեգիայի քաղաքացիական պաշտպանության այն աշխատակիցներին պարգևատրելու համար, ովքեր մասնակցել են միջազգային փրկարարական աշխատանքների արտասահմանում նվազագույնը 6 ամիս ժամկետով։ Մեդալը շնորհվում է Քաղաքացիական պաշտպանության և արտակարգ իրավիճակների տնօրենի կողմից։ Կրկնակի պարգևատրման դեպքում մեդալի ժապավենապատ սալիկին ամրացվում է արծաթե հնգանկյուն աստղ, բայց որը չի կարող գերազանցել 3 հատը։ 60 ամիս ծառայության դեպքում սալիկին ամրացվում է արծաթյա դափնեճյուղ։
Աղբյուրներ
միջազգային քաղաքացիական
(7767) Տոմատիկ
(7767) Տոմատիկ (Tomatic), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 13-ին Լուց Շմադելի և Ֆրեյմուտ Բորնգենի կողմից Տաուտենբուրգում ։
Նովոյասենսկայա
Նովոյասենսկայա (Новоясенская), ստանիցա Ռուսաստանի Դաշնության Կրասնոդարի երկրամասի Ստարոմինսկայայի շրջանի կազմում։
(7767) Տոմատիկ
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Լուց Շմադելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովոյասենսկայա
Բնակչությունը վերջին գրանցված տվյալներով կազմում էր 600 մարդ։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Ստարոմինսկայայի շրջանի բնակավայրեր
Կորվարա ին Բադիա
Կորվարա ին Բադիա (Corvara in Badia), կոմունա Իտալիայում։ Գտնվում է Տրենտինո Ալտո Ադիջե մարզում՝ Բոլցանո գավառում։ Բնակչությունը կազմում է 1266 մարդ, խտությունը կազմում է 30 մարդ/կմ²։ Տարածքը գրավում է 42 կմ²։ Էլեկտրոնային փոստ՝ 39033, հեռախոսային կոդ՝ 0471։
Ժողովրդագրություն
Բնակչության աճ
Արտաքին հղումներ
Կատեգորիա:Իտալիայի բնակավայրեր
Աստերոիդների ցանկ (244801-244900)
Աստերոիդների ցանկ (244701-244800) * Աստերոիդների ցանկ * Աստերոիդների ցանկ (244901-245000)
1973-74 NBA մրցաշրջան
1973-74 NBA մրցաշրջան, դարձել է Բասկետբոլի ազգային ասոցիացիայի 28-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ յոթ խաղերի արդյունքում, «Սելտիքս»-ը հաղթել է «Միլոուքի Բաքս»-ին։
1973 թվականի NBA դրաֆթի «Ֆիլադելֆիա-76» ակումբի կողմից՝ առաջին համարի ներքո ընտրվել է հարձակվող պաշտպան Դուգլաս Քոլինզը։ Դրաֆի ժամանակ 3-րդ համարի ներքո ընտրվել է Էրնի Դիգրեգորիոն, 20-րդ համարի ներքո՝ Մայքլ դ'Էնթոնին, իսկ 22-րդ համարի ներքո՝ Ջորջ Մակգինիսը։
Վերջին մրցաշրջանը, որում փլեյ օֆ էին դուրս գալիս 8 ակումբ, և որում փլեյ օֆ խաղերը սկսվում էին կոնֆերենցիաների կիսաեզրափակիչներից։ Հաջորդ մրցաշրջանից սկսած փլեյ օֆ սկսել են դուրս գալ 12 ակումբը և առաջին անգամ հայտնվել է փլեյ օֆ առաջին ռաունդը։ Այս մրցաշրջանից սկսվել է հաշվվել բլոկշոտերի և խլումների վիճակագրությունը։
Աղբյուրներ
Կատեգորիա:Բասկետբոլի ազգային ասոցիացիայի դրաֆթներ
Միրզահասանլի
Պատմություն
Հետագայում գյուղն ընդգրկվել է Ադրբեջանական ՍՍՀ-ի Զանգելանի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ ։
Բնակչություն
1907 թվականին գյուղն ունեցել է 134 թուրք, իսկ 1908-ին՝ 134 կովկասի թաթար բնակիչ ։
Լուիս Ուոլթեր Ալվարես
Լուիս Ուոլթեր Ալվարես (Luis Walter Alvarez, ), ամերիկյան ֆիզիկոս, ԱՄՆ գիտությունների ազգային ակադեմիայի անդամ։ Ծնվել Սան Ֆրանցիսկոյում։ Ավարտել է Չիկագոյի համալսարանը (1932 թ.)։ 1945 թ-ից՝ Կալիֆոռնիայի համալսարանի պրոֆեսոր։ Աշխատել է Մասսաչուսեթսի տեխնոլոգիական ինստիտուտում (1940–1943 թթ), Լոս Ալամոսի լաբորատորիայում (1944–1945 թթ.)։
Ալվարեսի գիտական աշխատանքները վերաբերում են արագացուցիչների տեխնիկային, տարրական մասնիկների ֆիզիկային։ Ալվարեսը հայտնագործել է ռադիոակտիվ փոխակերպման նոր տիպ՝ ուղեծրային էլեկտրոնների զավթումը միջուկով (1937 թ.), առաջին անգամ ստացել է (Ռ. Քորնոգի հետ) ջրածնի և հելիումի նոր իզոտոպները՝ տրիտիում և հելիում–3 (1939 թ.), մեծ ճշգրտությամբ չափել է (Ֆ․ Բլոխի հետ) ազատ նեյտրոնի մագնիսական մոմենտը (1940 թ.)։ Նրա ղեկավարությամբ կառուցվել է բշտիկավոր առաջին մեծ խցիկը և Բերկլիի դրեյֆային խողովակներով գծային արագացուցիչը։
Տարրական մասնիկների ֆիզիկայում խոշոր ներդրման, հատկապես մեծ թվով ռեզոնանսների հայտնագործման համար արժանացել է Նոբելյան մրցանակի (1968 թ.)։
Ծանոթագրություններ
Կատեգորիա:Ամերիկացի ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկացի գյուտարարներ Կատեգորիա:Ամերիկացի նոբելյան մրցանակակիրներ
Բուղդադուզի
Բուղդադուզի, ջրհան կայան Հայաստանի Սյունիքի մարզում, նախկին Մեղրու շրջանում, սնուցումը Արաքս գետից, ոռոգում է 31 հեկտար այգիներ ։ Բուղդադուզի ջրհան կայանը փոխարինվել է նոր պոմպակայանով և պոմպակայանի վերանորոգում կատարվել է 2014 թ.
Ծանոթագրություններ
Կատեգորիա:Կայարաններ այբբենական կարգով
Ռամզան Քադիրով
Ռամզան Ախմատովիչ Քադիրով (Рамзан Ахматович Кадыров, չեչ.` Къадар АхIмат-кIант Ръамазан, ), Չեչնիայի ներկայիս նախագահ (2007 թվականի փետրվարի 15-ից) և նախկին չեչեն ապստամբ, Միասնական Ռուսաստան կուսակցության գերագույն խորհրդի անդամ, Ռուսաստանի Դաշնության հերոս (2004)։ Չեչնիայի առաջին նախագահ Ախմատ Քադիրովի որդին է։
Առաջին չեչենական պատերազմի ժամանակաշրջանում մասնակցել է մարտական գործողություններին դաշնային զորքերի դեմ, իսկ Երկրորդ չեչենական պատերազմի ժամանակ անցել է դաշնային կառավարության կողմը։ Ախմատ Քադիրովի նախագահության ժամանակաշրջանում զբաղեցրել է Չեչնիայի նախագահի անվտանգության ծառայության ղեկավարի պաշտոնը։ 2005-2007 թվականներին եղել է Չեչնիայի Հանրապետության կառավարության ղեկավարի պաշտոնը։ Եղել է ոստիկանության Գեներալ-մայոր (2009)։
Քեորափեթսե Գոսիթսայլ
Վաղ տարիներ
Քեորափեթսե Գոսիթսայլը ծնվել է 1938 թվականի սեպտեմբերի 19-ին Յոհաննեսբուրգում։ Մայրն աշխատել է քաղաքի Սպիտակ թաղամասում, և ընտանիքը տուն է վարձել հենց այդ թաղամասում։ 1974 թվականին տված հարցազրույցում Գոսիթսայլը նշել է, թե ինչպես է դա ազդել ապարտհեյդի վաղ առաջացած մերժման վրա։ Մյուս կողմից, նրա ասելով՝ ինքը չի ունեցել շփման ազատության այն աստիճանը, որն ունեցել են իր հասակակիցները սև թաղամասերում։ Նա պետք է ոչ թե հարևան դպրոցը գնար, այլ սևամորթ երեխաների համար նախատեսված դպրոցը, իսկ դպրոցից հետո հիմնականում տանն էր, այլ ոչ թե փողոցում՝ հասակակից հարևանների հետ խաղալիս։ Նման հարկադիր բանտարկությունը, նրա խոսքով, նաև իր դրական ազդեցությունն է ունեցել, քանի որ ստիպել է նրան ոչ միայն մտածել տեղի ունեցածի մասին, այլև վաղ է հաղորդակցվել ընթերցանության, իսկ հետո նաև գրչի առաջին փորձերին ։
Գոսիթսայլը դեռ երիտասարդ տարիքում դարձել է Աֆրիկյան ազգային կոնգրեսի անդամ, աշխատել է իշխանությունների կողմից բազմիցս փակված «New Age» քաղաքական շաբաթաթերթում։ 1961 թվականին՝ հերթական փակումից հետո, նա համախոհները նրան զգուշացրել են նախապատրաստվող արագ ձերբակալությունների մասին։ Գոսիթսայլը տեղափոխվել Տանզանիա, որտեղ աշխատել է լրագրող Դար-էս-Սալամում։ Մեկ տարի անց նա ստացել է ԱՄՆ-ի ուսանողական վիզայի մուտքի թույլտվություն, ավելի ուշ ստացել է կացության թույլտվություն։ Ամերիկայում է անցել նրա կյանքի հաջորդ 13 տարիները։
Կյանք ԱՄՆ-ում
1962 թվականին Գոսիթսայլը ժամանել է ԱՄՆ և սկզբում ընդունվել Լինքոլնի համալսարան (Փենսիլվանիա)։ Պետք է հաշվի առնել, որ ԱՄՆ-ում դեռևս «Ջիմ Քրոուի օրենքների» վերջին տարիներն էին և կիրառվել է սպիտակամորթների և աֆրոամերիկացիների առանձին ուսուցում։ Լինքոլնի համալսարանը պատմականորեն հայտնի էր դիմորդներին իր ազատական մոտեցմամբ՝ առաջինը թույլ տալով ընդունվել ինչպես դարասկզբի կանանց, այնպես էլ 1950-ական թվականներին սևամորթներին։ Դասերից հետո ամբողջ ընթացքում Գոսիթսայլը գտնվել է համալսարանական գրադարանում՝ փորձելով «կարդալ այնքան Սև գրականություն, որքան կարող էի տեղափորել ձեռքերիս մեջ» ։ Ավելի ուշ Գոսիթսայլը տեղափոխվել է Նյու Հեմփշիրի համալսարան, իսկ հետո՝ Նյու Յորքի սոցիալական հետազոտությունների նոր դպրոց։ Այս բազմազգ մեգապոլիսի հետ կապվելու են Գոսիթսայլի կյանքի ամերիկյան տարիները, այդտեղ նա հայտնի է դարձել որպես իր ոճով նոր անգլալեզու բանաստեղծ։ 1969 թվականին լույս է տեսել նրա «Ազատագրված հոգիներ» (Spirits unchained) բանաստեղծությունների առաջին ժողովածուն։ Մեջ 1971 նա ստացել է մագիստրոսի աստիճան գեղարվեստի Կոլումբիայի համալսարանում (Master of Fine Arts)։
Իր ընկերների և ծանոթների համար Քեորափեթսեն առաջարկել է ավելի պարզ երկրորդ անուն՝ Ուիլյամ, այդտեղից էլ եկել է նրա կողմից ընտրված ստեղծագործական կեղծանունը՝ Բրա Ուիլի (Bra Willie): Հայտնի են դարձել Բրա Ուիլիի բանաստեղծությունների հեղինակային կատարումները, որոնցում նա փորձել է միավորել աֆրիկյան և աֆրոամերիկյան մշակույթների ավանդույթները՝ չկապելով դրանք «սպիտակ գեղագիտության» պահանջներին։ Նա հատկապես կարևորել է ջազը՝ որպես աֆրիկյան համաշխարհային սփյուռքի նրա գաղափարի կարևոր տարր, որը կարող է միավորել նրա անդամներին հնչյուններով, միայն նրանց համար, որոնք լիակատար իրական հնչեղություն ունեն։ Նա մի անգամ ասել է․
Այդ նույն սկզբունքներով Քեորափեթսին Գոսիթսայլը հետևել է նաև իր բանաստեղծությունների ոճաբանությանը, իսկ նրանց հրապարակային ընթերցումները կատարել է ասմունքի, երգելու և պարի համադրությամբ ։
Վերադարձ
1990 թվականի հուլիսին՝ 26 տարվա արգելքից հետո, Գոսիթսայլը հայրենիք վերադառնալու թույլտվություն է ստացել ՀԱՀ-ից, որտեղ միանգամից ակտիվորեն ընդգրկվել է երկրի գրական և հասարակական կյանքում։ 1991 թվականի վերջին իր տպավորություններն ու մտքերը անցյալի մասին նա շարադրել է «Հատելով սահմանները, առանց հեռանալու» (Crossing borders without leaving) ակնարկում ։ Իր գրական-հասարակական գործունեության համար Գոսիթսայլը 2006 թվականին ստացել է Հարավային Աֆրիկայի բանաստեղծ-դափնեկրի կոչում։ 2008 թվականին պարգևատրվել է Իհամանգի 2-րդ աստիճանի շքանշանով «գրականության բնագավառում ունեցած ակնառու վաստակի և այս ոլորտում իր արտասովոր տաղանդների կիրառման համար ապարտեիդի չար համակարգը ողջ աշխարհին ցուցադրելու համար» ։
Մահացել է 2018 թվականի հունվարի 3-ին Յոհանեսբուրգում։
Անձնական կյանք
Մելբայի առաջին կինը (Melba Johnson Kgositsile) Նյու Յորքում փաստաբան և ակտիվիստ էր Ամերիկայի սևամորթ բնակչության հավասար իրավունքների համար։ Նրան էր նվիրված «Մելբայի համար» բանաստեղծությունների երկրորդ ժողովածուն։ Ամուսիններն ունեցել են աղջիկ, որին անվանել են Իպելենգ։ Նրա ժողովածունրից մեկը՝ «Արյան տեղերը և բծերը․ նշումներ Իպելենգի համար»-ը, նվիրված է աղջկան։ Գրել է 1975 թվականին։ Մելբան մահացել է 1994 թվականին՝ 54 տարեկանում, քաղցկեղից ։
Երկար ժամանակ ապրել է Չերիլ Հարրիսի հետ, որը Լոս Անջելեսի կալիֆոռնյան համալսարանի իրավունքի պրոֆեսոր է ։ Նրանք ունեցել են մեկ որդի՝ Տիբե Ներուդը։ Որդու երկրորդ անունը հայրն է ընտրել՝ ի պատիվ իր սիրելի չիլիացի բանաստեղծ Պաբլո Ներուդայի։ 2019 թվականին նրանց որդին՝ ամերիկացի հայտնի ռեփերը, ավելի հայտնի էր իր Էրլ Սվեթշոտ կեղծանունով։
Գրողի վՎերջին կինը դարձել է Բեյբի Դորկաս Գոսիթսայլը։ Քեորափեթսե Գոսիթսայլը ունեցել է յոթ երեխա և մի քանի թոռներ ։
Արտաքին հղումներ
Կատեգորիա:Հարավաֆրիկացի ակտիվիստներ Կատեգորիա:Հարավաֆրիկացի լրագրողներ
Մազալըխ
Մազալըխ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մանիլո Սկոպինյո
Մանիլո Սկոպինյո (Manlio Scopigno, 1925 թ. նոյեմբերի 20, Պաուլարո, Իտալիա - 1993 թ. սեպտեմբերի 25, Ռիետի, Իտալիա), իտալացի նախկին ֆուտբոլիստ և մարզիչ, ով հանդես է եկել մի շարք իտալական ակումբներում։ Իր մարզչական կարիերայի ընթացքում մարզել է այնպիսի ակումբներ, ինչպիսիք են իտալական Բոլոնիան, Կալյարին և Ռոման։ 1969/70 մրցաշրջանում Մանիլոն Կալյարի ֆուտբոլային ակումբի հետ դարձավ Իտալայի առաջնության չեմպիոն։
Արտաքին հղումներ
Կատեգորիա:Իտալացի ֆուտբոլիստներ Կատեգորիա:Իտալացի ֆուտբոլային մարզիչներ Կատեգորիա:Նապոլիի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռոմա ՖԱ մարզիչներ
Սան Ագուստին դել Գուադալիքս
Սան Ագուստին դել Գուադալիքս (իսպ․՝ San Agustín del Guadalix)՝ մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։ Մունիցիպալիտետը գտնվում է Կուենկա դել Մեդիո Խառամա շրջանի կազմում։ Տարածքը զբաղեցնում է 3830 կմ²։ Բնակչությունը 11885 մարդ (2010 թվականի տվյալներով)։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Գիրեսուր
Գիրեսուր, լեռնանցք Հայկական լեռնաշխարհում։ Գտնվում է Վանա լճից հյուսիս-արևելք՝ Ծաղկանց լեռնաշղթայում։ Համապատասխանում է Հին Գառնիձոր լեռնանցքին ։
Ծանոթագրություններ
Կատեգորիա:Լեռնանցքներ
Ագնես Նիքսոն
Ագնես Նիքսոն, ամերիկացի հեռուստատեսային գրող և պրոդյուսեր, ABC «Ապրելու մեկ կյանք» («One life to live»), « Իմ բոլոր երեխաները » («All my children») և «Սիրել» («Loving») սերիալների ստեղծողը ։
Նիքսոնի աշխատանքը որպես գրող և պրոդյուսեր ընդլայնեց ամերիկյան ցերեկային ժամերի հեռուստատեսության սցենարները՝ ստեղծելով հաղորդումներ առողջության հետ կապված և Վիետնամի պատերազմի մասին, հեռուստահաղորդումներ որտեղ առաջին անգամ ցուցադրվեցին լեսբիական համբույրի և արհեստական ընդհատման տեսարաններ  ։ Նա արժանացել է Ամերիկայի գրողների գիլդիայի հինգ մրցանակների (Writers’ guild of America Award), հինգ Էմմի մրցանակների (Daytime emmy awards) և 2010 թվականին Հեռուստատեսության և արվեստի ազգային ակադեմիայի կողմից ստացել է «Կյանքի ձեռքբերում» մրցանակը (Lifetime Achievement Award) : Նիքսոնին հաճախ անվանում էին ժամանակակից ամերիկյան սերիալների թագուհի ։
Վաղ տարիներ
Ագնես Պատրիսիայի (նախկինում Դալթոն) և Հարրի Ժոսեֆ Էքհարդտի դուստրը ՝ Ագնես Նիքսոնը, իրական անուն, ազգանունը Ագնես Էքհարդտ, ծնվել է 1922 թվականի դեկտեմբերի 10-ին, Չիկագոյում, Իլինոյս ։ Հաճախել է Հյուսիսարևմտյան համալսարան, որտեղ եղել է Ալֆա Չի Օմեգա (Alpha Chi Omega) կանանց ակումբի անդամ։ Իրնա Ֆիլիպսի մոտ աշխատելով սկսել է իր կարիերան հեռուստասերիալների ոլորտում։ Նրա ղեկավարության ներքո Ագնես Նիքսոնը որպես սցենարիստ մասնակցել է «Սպիտակազգեստ կինը» («Woman in White») և «Ինչպես է պտտվում աշխարհը» («As the World Turns»)  հեռուստասերիալների սցենարային աշխատանքներին, ինչպես նաև եղել է «Վաղվա փնտրտուքներում» («Search for Tomorrow»), «ՈՒղղորդող լույսը» («Guiding Light») և «Ուրիշ աշխարհ» («Another world») հեռուստասերալների գլխավոր սցենարիստը ։
«Ուղղորդող լույս»-ի վրա աշխատելիս, Նիքսոնը գրել է առաջին առողջության հետ կապված սերիալը ։ Նրա ընկերներից մեկը մահացել էր արգանդի վզիկի քաղցկեղից, և Ագնեսը ցանկանում էր ինչ-որ կերպ կրթել կանանց և իրազեկել Պապանիկոլաու արատ պապ թեստի մասին («pap smear»), որպեսզի նրանք անցնեն այդ թեստը։ Նա այս ամենը ներկայացրել է «Ուղղորդող լույս» սերալի գլխավոր հերոսուհու՝ Բերթ Բաուերի քաղցկեղի հանդեպ վախի միջոցով։ Սերիալը հեռարձակվել է 1962 թվականին։ Ավելի ուշ՝ 2002 թվականին, Ագնես Նիքսոնը այս աշխատանքի համար դարձել է «Առողջության առաջնորդ» մրցանակի առաջին դափնեկիրը ։
Ապրելու մեկ կյանք
1960-ականների կեսերին Նիքսոնն արդեն ուներ « Իմ բոլոր երեխաների » նախագիծը։ Սակայն ABC ղեկավարները նրանց հովանավորի՝ Lever Brothers-ի հետ պայմանագրային խնդիրների պատճառով հրաժարվեցին այս հեռուստասերիալից, որը պետք է փոխարիներ Lever Brothers-ի հովանավորած հեռուստասերիալին։ Հետևաբար, նրանք խնդրեցին Նիքսոնին ստեղծել մի նոր սերիալ, որը կլինի ավելի «ժամանակակից», և հենց այդ աշխատանքն էլ «Ապրելու մեկ կյանք»-ն էր։ Նիքսոնը, «հոգնելով WASP միության կողմից դրված սահմանափակումներից», ներկայացրեց զարմանալիորեն օրիգինալ նախագիծ և դերասանական կազմ։ Չնայած որ հեռուստասերիալը կառուցվել էր դասական սերիալների՝ աղքատ (Ուոլեկները) և հարուստ (Լորդերը) ընտանիքների փոխազդեցության բանաձևի համաձայն, «Ապրելու մեկ կյանքն» ընդգծեց Փենսիլվանիա նահանգի Լլանվյու անունով Ֆիլադելֆիայի հորինված արվարձանի բնակիչների էթնիկ և սոցիալ-տնտեսական կյանքի բազմազանությունը ։
«Ապրելու մեկ կյանքը», որը սկսեց հեռարձակվել 1968-ին, արտացոլում էր փոփոխվող հասարակական կարծիքն ու դիրքորոշումը։ Հեռարձակման առաջին մի քանի տարիները հարուստ էին թեմատիկ պատմություններով և կերպարներով, որն իր մեջ ներառում էր հրեայի կերպարը (Դեյվ Սիգել), իռլանդա-ամերիկյան ընտանիքը (Ռայլիները), և մի քանի աֆրո-ամերիկյան առաջին հեռուստասերիալային գլխավոր դերերը ինչպիսիք են Սադի Գրեյը (Լիլիան Հայման), Քարլա Գրեյը (Էլլեն Հոլլի) և Էդ Հոլլը (Ալ Ֆրիման կրտսերը)։ Քարլայի պատմությունն, օրինակ, ստիպեց նրան զարգացնել իր կերպարըսպիտակամորթ ներկայացնող կնոջ կերպարից դեպի «սև» հպարտություն մարմնավորող կերպարը, որը սպիտակամորթ և սևամորթ սիրահարների միջոցով փորձում էր դիմակայել ռասիզմին : «Ապրելու մեկ կյանքը» կոչվում էր «ամերիկյան ամենայուրահատուկ հեռուստասերիալը։ Առաջին սերիալը, որը ներկայարեց էթնիկ խմբերի լայն տեսականի, բազմաթիվ կատագերգական տեսարաններ, սոցիալական հարցերի մշտական շեշտադրում և ուժեղ տղամարդու կերպարներ» ։
Իմ բոլոր երեխաները
«Ապրելու մեկ կյանք»-ի հաջողության շնորհիվ Նիքսոնին տրվեց հնարավորություն ներկայացնելու «Իմ բոլոր երեխաները», որն էլ սկսեց իր ուղին որպես կես ժամանոց հեռուստասերալ 1970 թվականին։ Սերիալը հաջողություն ունեցավ հենց սկզբից՝ խմբավորելով սոցիալական ուսումնասիրությունները և դերասանական տաղանդները, ինչպիսիք էին Ռութ Ուորրիքը (Ֆիբի Թայլեր) և Ռոզմարի Պրինցը (Էմի Թայլեր)։ Նիքսոնը ղեկավարեց սցենարային թիմը ավելի քան մեկ տասնամյակ՝ մինչև 1983 թվականը և նորից սցենարի մեջ ներկայացրեց տարբեր սոցիալական խնդիրներ, ներառյալ Վիետնամի պատերազմը, հակապատերազմյան շարժումը, համասեռամոլությունը, ՁԻԱՀ-ի համաճարակը և ամերիկյան հեռուստատեսության առաջին էկրանային աբորտը  ։
«Իմ բոլոր երեխաները» իր թողարկման առաջին յոթ տարիների ընթացքում եղել է կես ժամանոց հեռուստասերիալ, սակայն այդ էպիզոդներից ոչ մի ձայնագրություն չի պահպանվել. ABC-ն ջնջել էր այդ դրվագներով ժապավենները՝ դրանք նորից օգտագործելու նպատակով։ Երբ ABC-ն դիմեց Նիքսոնին, որպեսզի էպիզոդների տևողությունը երկարացնի մինչև մեկ ժամ 1975 թվականին, նա հրաժարվեց որակի և ստեղծագործական մտահոգությունների պատճառով, սակայն ավելի ուշ համաձայնեց այն պայմանով, որ հեռուստասերիալի էպիզոդները կարխիվացվեն և կպահվեն ցանցում։ Դրվագները սկսեցին պահպանվել 1976 թվականից, և «Իմ բոլոր երեխաներն» ընդլայնվեց մինչև մեկ ժամ՝ 1977 թվականի ապրիլի 25-ից ։
1992 թվականին ABC-ի գործադիր տնօրենները որոշեցին, որ «Իմ բոլոր երեխաները» սերիալը նոր ուժերի կարիք ունի և Նիքսոնի պրոտեժե Մեգան Մաքթևիշին նշանակեցին նոր գլխավոր սցենարիստ։ Նիքսոնը շարունակում էր իր աշխատանքները հեռուստասերիալի սցենարային կազմում, բայց ավելի քիչ ծանրաբեռնվածությամբ։ Մաքթևիշը իր աշխատանքի ընթացքում կատարեց որոշ մեծ փոփոխություններ՝ վերաշարադրելով սցենարի հիմնական մասերը և ազատվեց աշխատանքից 1995 թվականի սկզբներին։ Լորեն Բրոդերիքը վերադարձավ որպես գլխավոր սցենարիստ, և Նիքսոնի հետ միասին սկսեցին կատարել աշխատանքներ, որպեսզի վերադարձնեն հեռուստասերիալն իր սկզբնական՝ սոցիալական խնդիրներով և դերասանական տաղանդով առաջնորդվող արմատներին։ Նիքսոնն ու Բրոդերիքը միասին երեք տարի անընդմեջ արժանացել են Էմմի մրցանակի՝ որպես լավագույն սցենարական թիմ։ Այնուամենայնիվ, 1997 թվականի վերջերին ABC-ին կտրուկ որոշեց վերականգնել Մաքթևիշին գլխավոր սցենարիստի պաշտոնին։ Այս քայլը դրդեց Նիքսոնին հրաժարվել իր՝ խորհրդատուի պաշտոնից ։
1999 թվականի սկզբներին Մաքթևիշը ազատվեց աշխատանքից երկրորդ անգամ, և Նիքսոնը նորից ստանձնեց գլխավոր սցենարիստի պաշտոնը։ Նիքսոնը նորից սկսեց ներառել տարբեր սոցիալական խնդիրներ հեռուստասերիալի մեջ և ներկայացրեց գլխավոր կերպարի հետ-վերադարձը (քամինգ աութ)։ 2000 թվականին, Էրիկայի դուստրը՝ Բիյանկա Մոնտգոմերը (Էդեն Ռիգել) վերադարձավ Փայն Վելլի և իր մոր ու ամբողջ Փայն Վելլիի առաջ դուրս եկավ որպես լեսբուհի ։ Այս սցենարը հանգեցրեց նրան, որ «Իմ բոլոր երեխաները» հեռուստասերիալը հաղթեց Artios մրցանակը, GLAAD Media մրցանակը և առաջադրվեց որպես լավագույն դրամա Daytime Emmy մրցանակաբաշխությանը։
Սիրել / Քաղաքը
1983 թվականին Նիքսոնը Դուգլաս Մարլենդի հետ սկսեց մեկ այլ հեռուստասերիալ «Սիրել» (Loving) խորագրով ։ Կես ժամանոց ծրագիրը առաջին անգամ ցուցադրվեց այդ տարվա հունիս ամսին,որը պատմում էր Փենսիլվանիա նահանգի հորինված քաղաքի՝ Քորնիթի մասին։ Հեռուստասերիալն անցավ բավականին մեծ փորձությունների միջով, որպեսզի կարողանա գոյատևել, բայց և այնպես նրա հեռարձակումն դադարեցվեց 1995 թվականին։ Նիքսոնը հետագայում նաև ստացավ «Սիրել» հեռուստասերալի շարունակության՝ «Քաղաք»-ի (The City) համահեղինակի շնորհը ։ Հեռուստասերիալը դադարեցվեց ցածր վարկանիշների պատճառով 1997 թվականին։
Էկրանավորված դերեր
Նիքսոնը մեկ անգամ չէ, որ հայտնվել է իր սերիալներում։ Ե՛վ «Իմ բոլոր երեխաները», և՛ «Ապրելու մեկ կյանքը» հեռուստասերալներում նա խաղացել է Ագնես Էքհարդտի կերպարը։ Նա վերոնշյալ հեռուստասերիալներում նաև մարմնավորել է Էգգիի և Ագնես Դիքսոնի կերպարները ։
Անձնական կյանք և մահ
Ագնես Նիքսոնը ամուսնացել է Ռոբերտ Հենրի Ադոլլֆուս Նիքսոնի հետ 1951 թվականի ապրիլի 6-ին. նրանք միասին ապրել են մինչև ամուսնու մահը՝ 1996 թվականը, և ունեցել են չորս երեխա։ Նիքսոնը մահացել է 2016 թվականի սեպտեմբերի 28-ին Հավերֆորդում, Փենսիլվանիա, 93 տարեկան հասակում :Նյու Յորք Թայմսը հետագայում հրապարակեց, որ Նիքսոնի մահվան պատճառը Պարկինսոնի հիվանդությունից առաջացած թոքաբորբն էր ։
Նիքսոնի հրատարակված հուշերը 2017 թվականին վերնագրվել է այսպես. «Իմ կյանքն ապրելու համար։ Ինչպես ես դարձա հեռուստասերիալների թագուհին, երբ տղամարդիկ ղեկավարում էին հեռուստաալիքները» ։
Արտաքին հղումներ
Կատեգորիա:Ամերիկացի հեռուստապրոդյուսերներ Կատեգորիա:1927 ծնունդներ Կատեգորիա:Կին Կատեգորիա:Ամերիկացի գրողներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի սցենարիստներ Կատեգորիա:Սցենարիստներ այբբենական կարգով Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Ամերիկացի դերասանուհիներ
Մոնշամ (Կալվադոսի գավառ)
Մոնշամ (Montchamp), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 545 մարդ, բնակչության խտությունը` 33.64 մարդ/կմ²։ Բնակավայրը զբաղեցնում է 16.20 կմ² տարածք։
Աշխարհագրություն
Գտնվում է Փարիզ քաղաքից 230 կմ արևմուտք, Կան քաղաքից` 45 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 344 աշխատունակ (15-64 տարեկան) բնակիչ, որոնցից ակտիվ էին 249-ը, իսկ ոչ ակտիվները` 95։ Ակտիվության ցուցանիշը կազմում է 72,4 %։ 249 աշխատունակ մարդկանցից աշխատել է 231 անձ (129 տղամարդ և 102 կին)։ Գործազուրկ են եղել 18 անձ (6 տղամարդ և 12 կին)։ 95 անաշխատունակներից 16-ը եղել են աշակերտներ կամ ուսանողներ, 43-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Dota 2
Dota 2, համակարգչային բազմամասնակցային, թիմային խաղ, MOBA ժանրում։ Dota խաղի քարտեզը վերցված է հայտնի Warcraft III-ի անհատական խաղացողի ստեղծած քարտեզից։ 2009 թվականի աշնանը Valve ընկերությունը ընդունեց աշխատանքի Dota-ի հիմնական գործարկողին՝ IceFrog-ին ։ 2010 թվականի ամռանը թույլատվություն հարցրեց տվյալ ապրանքանիշը գրանցելու համար ։ 2010 թվականի հոկտեմբերի 13-ին հայտարարվեց, որ Dota խաղը պաշտոնապես կհրապարակվի 2011 թվականին Game Informer խաղային պորտալում ։ 2011 թվականի օգոստոսի 15-ին Dota-ի պաշտոնական բլոգում տեղադրվեց խաղի թրեյլերը ։
Խաղի ընթացք
Խաղում մասնակցում են 2 թիմեր, բաղկացած 5֊ական խաղացողից։ Մի թիմը խաղում է լուսավոր մասում (The Radiant), մյուսը՝ մութ մասում (The Dire)։ Ամեն խաղացող կառավարում է մեկ միավոր, որին անվանում են հերոս։ Հերոսը կարող է ստանալ փորձ իր մակարդակը բարձրացնելու համար, աշխատել ոսկի, գնել ապրանքներ, որոնք ուժեղացնում են հերոսին և տալիս լրացուցիչ հնարավորություններ։ Ամեն խաղացող անընդհատ ստանում է ոսկի իր բազայից և մրցակցի հերոսներին սպանելիս։ Թիմերի տարածքները բաժանվում են գծով, որտեղ տեղի է ունենում կռիվ թշնամու հերոսների և կրեպների միջև (creeps), որոնք կառավարում են համակարգչի կողմից և հայտնվում են ամեն րոպե։ Խաղի նպատակն է գրավել հակառակորդի գլխավոր բազան։
Արտաքին հղումներ
Կատեգորիա:Windows տեսախաղեր
Երկրորդ շանս (ֆիլմ, 2014)
Երկրորդ շանս (Danny Collins, բնօրինակ անուն՝ «Դեննի Քոլինս»), ամերիկյան կատակերգություն-դրամա, Դեն Ֆոգելմանի ռեժիսորական առաջնախաղը, ֆիլմի հիմքում ընկած է իրական պատմություն ֆոլկ երգիչ Սթիվեն Տիլստոնի (Steve Tilston) մասին։ Ֆիլմում նկարահանվել են կինոաստղեր Ալ Պաչինոն, Անեթ Բենինգը, Ջենիֆեր Գարները, Քրիստոֆեր Պլամմերը և Կանավալե Բոբին։ Համաշխարհային շնորհանդեսը տեղի է ունեցել 2015 թվականի մարտի 20-ին։
Սյուժե
1970-ականների հանրահայտ ռոք երաժիշտ Դենի Քոլինսը, չէր ուզում հրաժարվել իր կենսաձևից։ Երբ նրա մենեջեր Ֆրենկ Գուբմանը գտնում է իր չհանձնած նամակը Ջոն Լենոնին և Յոկո Ոնոյին, Դեննին որոշում է փոխել իր կյանքը։
Արձագանքներ
Ֆիլմը հիմնականում ստացել է քննադատների դրական կարծիքներ   ։ Rotten Tomatoes կայքում ֆիլմն ունեցել է 77% վարկանիշ, 114 ակնարկներ և միջին հաշվով գնահատվել է 10-ից 6,4 ։
Ծանոթագրություններ
Կատեգորիա:2014 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:2015 ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:2015 դրամա ֆիլմեր
Նովոյուզեևո
Նովոյուզեևո (Новоюзеево, Яңы Йүзәй), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Հովհաննես Մայրագոմեցի
Հովհաննես Մայրագոմեցի (նաև՝ Հովհան Մայրիվանեցի, Հովհան Մայրագոմեցի, 570/5 - 652՞), հայ եկեղեցական գործիչ, աստվածաբան, Դվինի կաթողիկեի փակակալ։ Կարևոր դեր է ունեցել Հայ առաքելական եկեղեցու վարդապետության ձևավորման գործում։ Դեմ է եղել բյուզանդական եկեղեցու հետ միաբանվելուն, ինչի համար ենթարկվել է հալածանքների՝ նզովվելով իբրև հերետիկոս։ Աղվեսադրոշմի խարանը դեմքին դաջված իր աշակերտների հետ Ներսես Գ կաթողիկոսի ժամանակ աքսորվել է «Կովկաս»։ Հետագայում նրան հաջողվել է վերադառնալ Հայաստան, որտեղ և մահացել է։ Աղբյուրներում նա անվանված է «կատարյալ փիլիսոփա», աստվածային գրքերի գիտության քաջատեղյակ անձ, որը «փայլում էր իր վարդապետությամբ» (Ասողիկ)։
Երկերը
Նրան են վերագրվում «Խրատ վարուց», «Հաւատարմատ» և «Նոյեմակ» վերտառությամբ աշխատությունները, որոնք ամբողջությամբ մեզ չեն հասել։ Ըստ Ստեփանոս Տարոնեցու, ինչպես նաև Մխիթար Այրիվանեցու «Ժամանակագրության» մեջ պահպանված մի տեղեկության, Մայրագոմեցին հեղինակել է երեք գործ՝ «Խրատ վարուց», «Հաւատարմատ» և «Նոյեմակ»։ «Կնիք հավատո» ժողովածուում պահպանվել են Հովհան Մայրիվանեցու դավանաբանական երեք երկերի առանձին հատվածներ. «Բան հաւատոյ» (4 հատված), «Վասն Տնօրէնութեան Փրկչին» կամ «Ի Տնօրէնութիւնն Քրիստոսի» (4 հատված), «Վասն չարչարանաց եւ աներկիւղ մատնել զանձն իւր ի մահ վասն արարածոց» (1 հատված)։
«Խրատ վարուց» գիրքը 23 ճառերից կազմըված ժողովածու է և մի խումբ ձեռագրերում վերագրվում է Հովհան Մայրիվանեցուն, իսկ ձեռագրերի մեկ այլ խմբում՝ կաթողիկոս Հովհաննես Ա Մանդակունուն (հրատարակվել է «Տեառն Յովհաննու Մանդակունւոյ հայոց հայրապետի ճառք» խորագրով, 1836)։ Կոմիտաս Ա Աղցեցի կաթողիկոսի օրոք կազմված «Հաւատարմատ» ժողովածուն, որը կոչվում է նաև «Արմատ հաւատոյ», այժմ հայտնի «Կնիք հավատո» դավանաբանական ժողովածուի առաջին խմբագրությունն է՝ կատարված Հովհան Մայրիվանեցու ձեռքով, կամ «Հաւատարմատ»-ի օրինակով է կազմվել «Կնիք հաւատոյ»-ն։ Ըստ Նորայր արքեպիսկոպոս Պողարյանի, հեղինակի մյուս երկի անունը՝ «Նոյեմակ», առաջացել է «Հաւատոյ նամակ» բառերի աղավաղումից։ Ենթադրվում է, որ այժմ անհայտ այդ աշխատության առանձին մասերն են ներկայացնում Հովհան Մայրիվանեցու «Բան հաւատոյ» երկի 4 հատվածները, որոնք հետագայում նրա համախոհները, ի հարգանս իրենց ուսուցչի, զետեղել են իր իսկ կազմած «Կնիք հաւատոյ» ժողովածուի մեջ։
Իր դավանաբանական գրվածքներում Հ. Մ. մեծ տեղ է հատկացրել անապականության խնդիրներին։ Լինելով անապականության եռանդուն ջատագով, Հովհան Մայրիվանեցին, սակայն, չի ընկել երևութականության գիրկը։ Ծայրահեղացնելով անապականության նրա գաղափարները, Հովհան Մայրիվանեցու աշակերտները (Սարգիս Մայրագոմեցի և այլք) հետագայում նորանոր տեսություններ են հյուսել իրենց ուսուցչի աստվածաբանական ուսմունքի շուրջ, սկզբնավորել հայ իրականությունում երևութականության դրսևորումներից մեկը՝ «Մայրագոմեցիների աղանդ» կոչված հոսանքը, ինչի հիման վրա Թեոդորոս Քռթենավորն ու այլք Հովհան Մայրիվանեցուն վերագրել են աղանդավոր. գաղափարներ, որոնք իրականում ոչ մի կապ չունեն նրա ուսմունքի հետ։ Ընդունելով հանդերձ Տերունական մարմնի անապականությունը՝ Հովհան Մայրիվանեցին այն չի համարել աննյութական և երևութական, այլ ընդգծել է «թեպէտեւ յապականութենէ մարդկան զգեցաւ մարմին, ինքն միշտ անապական ասի»։ Ջանալով հաստատել «անապական մարդեղության» ուսմունքը, այսուհանդերձ, չի ընդունել Գեթսեմանիի պարտեզում Քրիստոսի ապրած տագնապն ու տրտմությունը (Ղուկ. 22.43-44), քանզի դրանք, ըստ դավանաբան հեղինակի, ադամորդուն հատուկ ապականացու կրքեր են, որոնք սկզբունքորեն չէին կարող տեղ գտնել Քրիստոսի բնության մեջ։
Հովհան Մայրիվանեցու գրչին է պատկանում նաև «Վերլուծութիւնք կաթուղիկէ եկեղեցւոյ եւ որ ի նման յաւրինեալ կարգաց» խորագրով աշխատությունը։ Ըստ Մայր աթոռի միաբան Կարապետ եպս. Տեր-Մկրտչյանի, այս երկը սկըզբնապես հեղինակի §Նոյեմակ¦ գրվածքի մասն է կազմել։ Հովհան Մայրիվանեցու այս գործը հետաքրքիր տեղեկություններ է պարունակում հայ վաղ միջնադարի խորհրդանշանի (սիմվոլիկա) աստվածաբանության ու գեղագիտական մտքի վերաբերյալ։ Գրվածքում հեղինակը ներկայացրել է եկեղեցու ներքին տարածքի, ճարտ. առանձին մասերի, ինչպես նաև եկեղեց. սպասքի և քրիստ. ծիսակարգի այլ բաղադրիչների խորհըր դանշական բացատրությունը, տվել դրանց այլաբանական վերլուծությունը։
Աղբյուրներ
Կատեգորիա:Հայ եկեղեցական գործիչներ Կատեգորիա:Միջնադարյան հայ հոգևորականներ Կատեգորիա:Հայ աստվածաբաններ Կատեգորիա:Հայ մատենագիրներ
Մոտկան (հնավայր)
Մոտկան (նաև՝ Մոտկանբերդ), հնավայր, քաղաքատեղի Հայաստանի Արագածոտնի մարզում, Ուջան գյուղի մոտ, նրա հյուսիսային կողմում։ Քաղաքատեղիի ամրոցը ներառված է՝ Ուջանի պատմության և մշակույթի անշարժ հուշարձանների ցանկում ։
Պատմություն
Քաղաքատեղին թվագրվում է մ․թ․ա․ 3-րդ հազարամյակով։ Այն փռված է երեք բլուրների վրա։ Կենտրոնական բլուրը, որը միառժամանակ եղել է միջնաբերդ շրջապատված է եղել մի քանի շարք բազալտե խոշոր քարերով շարված պարիսպներով, որոնք տեղ-տեղ ունեցել են 6 մետր բարձրություն ։ Միջնաբերդում նկատելի են մոնումենտալ ճարտարապետական շինությունների ավերակներ, ճանապարհների առանձին հատվածներ։ Ուշադրության արժանի է հատկապես միջնաբերդի հոյսւսիային մուտքի համար բազալտի ժայռի մեջ փորված մոտ 150 մ երկարությամբ, 4 մ լայնությամբ ու 3 մ խորությամբ ճանապարհահատվածը ։ Հնավայրը զբաղեցնում է ավելի քան 50 հեկտար տարածություն, իսկ մեկ այլ տեղեկությամբ՝ 100 հեկտար տարածություն ։ Քաղաքատեղին կազմված է՝ մ․թ․ա․ 3-րդ հազարամյակով թվագրվող «Մոտկան բերդ» ամրոցով ու նրանից հյուսիս և հյուսիս-արևելք գտնվող դամբարանադաշտով ։
Ծանոթագրություններ
Կատեգորիա:Ուջանի հուշարձաններ Կատեգորիա:Արագածոտնի մարզի քաղաքատեղիներ Կատեգորիա:Արագածոտնի մարզի հնավայրեր
Լիխոպոլիե (գյուղ, Գադյաչի շրջան)
2001 թվականի տվյալներով Լիխոպոլիե գյուղում բնակվում էր 105 մարդ։ Բնակավայրը զբաղեցնում է 0,531 կմ² տարածք։ Բնակչության խտությունը կազմում էր 197,74 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1620 թվականին հիմնադրված բնակավայրեր
Ռեդհա Մալեկ
Ռեդհա Մալեկ (رضا مالك), Ալժիրի պետական և քաղաքական գործիչ։ 1993-1994 թվականներին զբաղեցրել է երկրի վարչապետի պաշտոնը։
Կենսագրություն
Ծնվել է 1931 թվականի դեկտեմբերի 21-ին Ալժիրի Սետիֆե քաղաքում։ Ալժիրի համալսարանում ստացել է գիտական աստիճան գրականության և փիլիսոփայության բնագավառում։ 1955 թվականին դարձել է ալժիրցի մահմեդական ուսանողների համընդհանուր միության հիմնադիր, իսկ 1957 թվականին դարձել է այդ կազմակերպության ղեկավար կոմիտեի անդամ։ 1957 թվականից մինչև 1962 թվականը զբաղեցրել է ընդդիմադիր «El Moudjahid» շաբաթաթերթի գլխավոր խմբագրի պաշտոնը, որն աջակցել է Ազգային ազատագրման ճակատին Ֆրանսիայից Ալժիրի անկախության համար պատերազմում։
1962-1964 թվականներին եղել է Հարավսլավիայում Ալժիրի դեսպանը, 1965-1970 թվականներին Ֆրանսիայում Ալժիրի դեսպանը։ 1970-1977 թվականներին եղել է Խորհրդային Միությունում Ալժիրի դեսպանը։ 1977-1979 թվականներին զբաղեցրել է մշակույթի և տեղեկատվության նախարարի պաշտոնը։ 1979-1982 թվականներին դեսպան է եղել Ամերիկայի Միացյալ Նահանգներում, եղել է գլխավոր բանակցողներից մեկը, որն ապահովել է 52 պատանդների ազատ արձակումը Թեհրանում ԱՄՆ դեսպանատնից (Իրան)։ 1982-1992 թվականներին դեսպան է եղել Մեծ Բրիտանիայում։
1992-1993 թվականներին եղել է ազգային խորհրդատվական խորհրդի նախագահ։ 1993 թվականի փետրվարի 3-ից մինչև 1993 թվականի օգոստոսի 21-ը եղել է Ալժիրի արտաքին գործերի նախարար։ 1993 թվականի օգոստոսի 21-ից մինչև 1994 թվականի ապրիլի 11-ը զբաղեցրել է երկրի վարչապետի պաշտոնը։ Ռեդ Մալեքը բազմաթիվ գրքերի հեղինակ է, այդ թվում՝ «Tradition et révolution», «Le véritable enjeu, l'enjeu de la modernité en Algérie et dans l 'islam», «l' Algérie à Evian» և «Histoire des négociations secrètes (1956/1962)»:
Սյունիների տոհմածառ
Ստորև ներկայացված է Սյունիների տոհմածառը ։
Ռեդհա Մալեկ
Կենսագրություն
Ռեդհա Մալեկը մահացել է 2017 թվականի հուլիսի 29-ին 85 տարեկան հասակում, երկարատև հիվանդությունից հետո ։